pythainlp/thai_wikipedia_clean_20230101 huggingface dataset:
ในเกม "อาร์ทออฟไฟท์ติ้ง" ภาคแรกนั้น ยูริใส่เสื้อยืดสีชมพู และไว้หางเปีย ส่วนใน "อาร์ทออฟไฟท์ติ้ง 2" ยูริใส่ชุดต่อสู้สีขาว ผ้าคาดหัวสีแดง เสื้อข้างในสีน้ำเงิน ถุงมือสีน้ำเงิน ถุงน่องสีน้ำเงิน และรองเท้าผ้าใบคอนเวิร์สสีแดง ส่วนในเกม "เดอะคิงออฟไฟท์เตอร์ส" ซีรีส์ภาคหลังๆ มีการปรับปรุงเครื่องแต่งกายของยูริเล็กน้อย ซึ่งเธอจะใส่รองเท้า clog-like สีแดงแทน แทนรองเท้าผ้าใบ ในเกม "เดอะคิงออฟไฟท์เตอร์ส 2000" และ "2001" ในเกม ' เป็นครั้งแรกนับตั้งแต่เกม "อาร์ทออฟไฟท์ติ้ง 2" ที่ยูริมีชุดแบบใหม่ ซึ่งเธอจะใส่เสื้อสีเขียว กางเกงขาสั้น ถุงมือและรองเท้าสีเขียว ในเกม ' มีชุดพิเศษแบบหนึ่ง ซึ่งทำให้เธอดูคล้ายผู้ร่วมสำนัก เคียวกุเก็นริว ของเธอ ถ้าเราเลือกสีแบบ B จะทำให้เธอแต่งตัวดูเหมือน เรียว (ผมสีบลอนด์, ชุดต่อสู้สีส้ม สายคาดสีดำ) ขณะที่เลือกสีแบบ F จะดูเหมือน ชุดของ โรเบิร์ต การ์เซีย จากเกม "เดอะคิงออฟไฟท์เตอร์ส '99" ถึง "2002", โดยจะมีผมสีน้ำตาล ชุดต่อสู้สีส้ม ถุงน่องยาวสีดำ และไม่มีผ้าคาดหัว
ยูริเป็นลูกสาวของ ทาคุม่า ซากาซากิ และรอนเน็ต ซากาซากิ และเป็นน้องสาวของ เรียว ซากาซากิ ซึ่งเป็นพี่เธอ 4 ปี รอนเน็ตแม่ของเธอ ป่วยจนเสียชีวิต ตั้งแต่เธอยังเป็นทารก โดยมีทาคุม่าเลี้ยงเธอ แล้วก็เรียว ซึ่งเป็นพี่ชายของเธอเพียงลำพัง ทาคุม่านั้น มีเวลาให้กับเรียวมากว่ายูริ ซึ่งเป็นเพราะว่า เรียวนั้นจะต้องเป็นผู้สืบทอดสำนัก เคียวกุเก็นริวคาราเต้ ต่อไป แต่ว่าเขาก็ไม่ได้ปล่อยยูริไว้ตามลำพัง ยูริก็ได้เป็นเพื่อนกับเด็กหนุ่มที่มาจากอิตาลี เขาก็คือ โรเบิร์ต การ์เซีย โดยตามเนื้อเรื่องในเกมแล้ว โรเบิร์ตตกหลุมรักยูริ แต่ทว่ายูรินั้น ไม่ได้แสดงออกอย่างเด่นชัดนัก อย่างไรก็ตามใน "อาร์ทออฟไฟท์ติ้ง 3" ยูริมีท่าทีสนใจในตัวโรเบิร์ตมากขึ้น โดยเรียวเป็นคนสังเกตเห็น ยูริใช้ท่าของสำนักเคียวกุเก็นริวซึ่งเป็นระดับต่ำ โดยเรียกว่า รูปแบบไรโอ โดยที่จะมีแต่การสอนท่าระดับต่ำ ซึ่งเป็นท่าทีดูๆแล้วสวยงาม มีชีวิตชีวา ยูริยังมีท่า ตบรัวๆ และยังมีท่าใช้บั้นท้ายกระแทกคู่ต่อสู้อีกด้วย
ในเกม "อาร์ทออฟไฟท์ติ้ง" ภาคแรกนั้น เราไม่สามารถนำเธอมาใช้ได้ ตามเนื้อเรื่องแล้ว เธอถูกลักพาตัวที่ เซาท์ทาวน์ โดยอาชญากรที่มีชื่อว่า มิสเตอร์บิ๊ก ดังนั้น เรียว ซากาซากิ และ โรเบิร์ต การ์เซีย จึงต้องตามหาตัวเธอตลอดเกม ในตอนท้าย เรียวและโรเบิร์ตได้สู้กับมิสเตอร์คาราเต้ ซึ่งเป็นคนของมิสเตอร์บิ๊ก คนที่จับยูริเป็นตัวประกัน แต่พวกเขาก็หยุดสู้กัน เนื่องจากยูริเป็นคนบอกความจริง ว่ามิสเตอร์คาราเต้นั้น คือทาคุม่า ในเกม "อาร์ทออฟไฟท์ติ้ง 2" ยูริกลายมาเป็นตัวละครที่เราสามารถใช้ได้ โดยมีทาคุม่าฝึกให้เธอหลังจากเกมภาคที่แล้ว ยูริเข้าร่วมการแข่งขันเดอะคิงออฟไฟท์เตอร์ส ร่วมกับเรียว โรเบิร์ต และทาคุม่า เพื่อที่จะโค่น กีส ฮาวเวิร์ด อาชญากรผู้ซึ่งทำให้ทาคุม่า ต้องเป็นมิสเตอร์คาราเต้ ซึ่งเขาต้องการใช้ทาคุม่าในการฆ่าผู้คน ในเกม "อาร์ทออฟไฟท์ติ้ง 3" เราไม่สามารถนำยูริมาเล่นได้อีกครั้ง แต่ว่าเธอยังมีบท ซึ่งร่วมเดินทางกับเรียวในการตามหาโรเบิร์ต ซึ่งโรเบิร์ต กำลังช่วยเพื่อนสมัยเด็กอยู่
ยูริเป็นตัวละครที่สามารถนำมาใช้ได้ในเกม "เดอะคิงออฟไฟท์เตอร์ส" ซีรีส์ โดยครั้งแรกนั้น เธออยู่ทีมนักสู้หญิง ซึ่งมี ไม ชิรานุอิ และคิงเป็นเพื่อนร่วมทีมในการแข่งขันคิงออฟไฟท์เตอร์ ทว่าตัวละครยูรินี้ ไม่ได้ถูกตั้งใจนำมาใส่ไว้ในทีมตั้งแต่แรก ฝ่ายพัฒนาเกม ต้องการสร้างทีมอังกฤษ(KOF 94 ทีมจะเป็นชื่อประเทศ ทีมนักสู้หญิงจึงเป็นทีมอังกฤษ) โดยมี บิลลี่ คาน ไม และ บิ๊กแบร์ร่วมทีม แต่ว่าทาง SNK เจอปัญหาในการสร้าง sprite ของบิ๊กแบร์ และด้วยอีกประการ ทางสตาฟของเกม อาร์ทออฟไฟท์ติ้ง ต้องการให้ยูริอยู่ในเกมเดอะคิงออฟไฟท์เตอร์สด้วย ด้วยเหตุนี้ เธอจึงถูกใส่ไว้ในทีมนักสู้หญิง ในเกม "เดอะคิงออฟไฟท์เตอร์ส '96" ยูริถูกเชิญให้มาร่วมทีมอาร์ทออฟไฟท์ติ้งร่วมกับเรียวและโรเบิร์ต ดังนั้นทาคุม่าจึงขอลาออกจากทีมไป ส่วนใน "เดอะคิงออฟไฟท์เตอร์ส '98" ยูริมีท่าซึ่งเป็นท่าที่เธอใช้ในเกม "อาร์ทออฟไฟท์ติ้ง 2" ซึ่งยูริที่ใช้ท่าจากเกมอาร์ทออฟไฟท์ติ้ง 2 นั้น เป็นตัวละครลับ จากนั้น มีกฎใหม่ที่ว่า 1 ทีมมี 4 คน ทาคุม่าจึงกลับเข้ามาร่วมทีมอาร์ทออฟไฟท์ติ้งอีกครั้ง ใน "เดอะคิงออฟไฟท์เตอร์ส '99"
ในเกม "เดอะคิงออฟไฟท์เตอร์ส 2000" ยูริกับมาอยู่ทีมนักสู้หญิงอีกครั้ง ร่วมกับไม , ฮินาโกะ ชิโจ และก็คาสุมิ โทโด ซึ่งมาขอให้คิงไปอยู่ทีมอาร์ทออฟไฟท์ติ้งแทน เนื่องจากเธอต้องการอิสระมากขึ้น ยูริกลับมาอยู่ทีมอาร์ทออฟไฟท์ติ้งอีกครั้ง ใน "เดอะคิงออฟไฟท์เตอร์ส 2001" ซึ่งเธอต้องการจะชนะเลิศ เนื่องจากต้องการนำเงินชนะเลิศไปช่วยบริษัทของโรเบิร์ตซึ่งกำลังอยู่ในภาวะย่ำแย่ ส่วนในเกม"เดอะคิงออฟไฟท์เตอร์ส 2002" ซึ่งไม่มีเนื้อเรื่อง ยูริกลับเข้าร่วมทีมนักสู้หญิงอีกครั้งโดยร่วมทีมกับ ไม และ เมย์ ลี แต่เธอก็กลับไปอยู่ในทีมอาร์ทออฟไฟท์ติ้งอีกครั้งใน "เดอะคิงออฟไฟท์เตอร์ส 2002: Unlimited Match" ซึ่งเป็นเวอร์ชันรีเมค ใน "เดอะคิงออฟไฟท์เตอร์ส 2003" ยูริยังคงอยู่ในทีมอาร์ทออฟไฟท์ติ้งเช่นเดิม แต่ว่า มีแค่เรียวกับโรเบิร์ต เพราะว่ากฎในปีนี้เปลี่ยนมาเป็น 3 คนต่อทีมอีกครั้ง ในเกม "เดอะคิงออฟไฟท์เตอร์ส XI" คราวนี้คิงมาแทนโรเบิร์ต เนื่องจากโรเบิร์ตมีปัญหาทางบริษัทอีกครั้ง และทาคุม่าก็กำลังป่วยหนัก แถมอีกอย่าง ยูริ ทาคุม่า และโรเบิร์ต ยังใช้โอกาสนี้ ช่วยเพิ่มความสัมพันธ์ระหว่าง คิงกับเรียว ให้ลงเอยกันให้ได้
ยูริยังปรากฏตัวในเกม "เดอะคิงออฟไฟท์เตอร์ส นีโอเวฟ" โดยเธอนั้นอยู่ในทีมนักสู้หญิง ในเกม "เดอะคิงออฟไฟท์เตอร์ส เคียว" ซึ่งมีตัวละครหลัก เคียว คุซานางิ ไปเห็นยูริพูดกับทาคุม่ากับเรียว เรื่องที่เธอนั้นอยากจะกลับไปอยู่ทีมนักสู้หญิง หลังจากนั้นเอง เคียวจึงต่อสู้กับพวกเขา เพื่อเป็นการตัดสินว่า ยูริจะได้ออกจากทีมรึเปล่า ยูริยังคอยช่วยเคียว ในการตามหายูกิแฟนสาวของเคียวที่ถูกลักพาตัวไป ร่วมกับเรียวและโรเบิร์ตอีกด้วย เธอยังเป็นตัวละครสนับสนุน (เรียกว่า "สไตรค์เกอร์") ในเกม "เดอะคิงออฟไฟท์เตอร์ส EX" สำหรับทีมอาร์ทออฟไฟท์ติ้ง และยังเป็นตัวละครที่นำมาใช้ได้โดยอยู่ทีมเดียวกับเรียวและทาคุม่า ในเกม "เดอะคิงออฟไฟท์เตอร์ส EX2" เธอยังมีบทบาทในเกม 3D คือเกม ' และ ' ซึ่งเป็นส่วนหนึ่งของทัวร์นาเม้นท์ใหม่ในเซาท์ทาวน์ อีกครั้งเธอยัง มีส่วนร่วมหลายเกมมาก อาทิเช่น "SNK vs. Capcom" ซีรีส์ ยกเว้นใน "" (เธอจะออกมาในฉากจบของเรียวและมิสเตอร์คาราเต้) ในเกมรวมนักสู้สาว "SNK Gals' Fighters" ยูริเป็นตัวละครที่นำมาใช้ได้ ซึ่งในเกม เธออยากจะสร้างยิมเป็นของตัวเอง
ยูริยังปรากฏในใน "อาร์ทออฟไฟท์ติ้ง" ฉบับอนิเมะ ซึ่งเรื่องราวของเธอนั้น คล้ายๆกับในเกมภาคแรก แต่ทว่าในแอนิเมชัน มิสเตอร์บิ๊กจับเธอไปเป็นตัวประกัน เพื่อแลกเปลี่ยนกับเพชรที่เรียวและโรเบิร์ตมีไว้ครอบครอง
ยูริได้รับการตอบรับที่ดีจากเหล่าเกมเมอร์ เธอได้ที่ 19 จากผลโหวตตัวละคร 726 ตัว ซึ่งเป็นโพลจากเว็บ Neo Geo Freak ในวันที่ 30 มกราคม ปี 1995 นิตยสาร "Gamest" ของญี่ปุ่น ยูริได้อันดับ 7 จากตัวละคร 50 ตัวในปี 1994 เธอยังมีแอคชั่นฟิคเกอร์ที่ SNK Playmore ผลิตออกมาอีด้วย เมื่อ มังงะ ที่เขียนโดย โนบุฮิโระ วาสึกิ ตัวละครที่ชื่อ มากามาจิ มิซาโอะ จากเรื่อง "ซามูไรพเนจร" มีแฟนๆวิพากย์วิจารณ์กันว่า เธอนั้นเหมือนกับ นาโคลูลู จากเกม "ซามูไร สปีริท" แต่ทว่า ตัวอาจารย์วาสึกิเอง บอกว่า ตัวละครของเขา คล้ายกับ ไม ชิรานุอิ หรือ ยูริ มากกว่า ซึ่งเป็นเรื่องน่าตลกที่เขาบอกเองว่า ดีไซน์ของตัวละครเขา เหมือนกับตัวละครจาก SNK ด้วยกัน
บารมี นวนพรัตน์สกุล
บารมี นวนพรัตน์สกุล (ชื่อเล่น: ยอด; เกิด 27 มกราคม 2520) อดีตผู้ประกาศข่าวทางช่อง 3 เอชดีและเนชั่นทีวี
บารมีมีชื่อเล่นว่า ยอด เกิดที่กรุงเทพมหานคร ในครอบครัวเชื้อสายจีน เป็นบุตรคนที่ 2 ในจำนวนพี่น้อง 4 คน น้องชายหนึ่งในนั้นชื่อ นาวาตรีนายแพทย์บัณฑิต นวนพรัตน์สกุล แพทย์ฝบส. โรงพยาบาลสมเด็จพระปิ่นเกล้า (โรงพยาบาลทหารเรือ) บารมี นวนพรัตน์สกุล จบชั้นประถมศึกษาที่โรงเรียนอัสสัมชัญแผนกประถม และชั้นมัธยมศึกษาที่โรงเรียนอัสสัมชัญ ปริญญาตรีวิศวกรรมสิ่งแวดล้อมที่สถาบันเทคโนโลยีพระจอมเกล้าธนบุรี และเรียนต่อปริญญาโท ทางด้านการจัดการสิ่งแวดล้อม จากสถาบันเทคโนโลยีอิลลินอยส์ จากนั้นทำงานเป็นวิศวกรสิ่งแวดล้อมที่ City of Chicago, Department of Environment เมืองชิคาโก สหรัฐก่อนที่จะลาออกมาเป็นเด็กเสิร์ฟในร้านอาหารญี่ปุ่นที่ชิคาโกอยู่ครึ่งปี เพื่อเรียนปริญญาเอกไปด้วย แต่เรียนไม่จบเพราะแม่อยากให้กลับบ้านเสียที กลับมาเป็นนักวิชาการสิ่งแวดล้อมที่ศูนย์กฎหมายสิ่งแวดล้อมแห่งประเทศไทย และวิศวกรสิ่งแวดล้อมในบริษัทที่ปรึกษาผลกระทบสิ่งแวดล้อมที่กรุงเทพฯ อยู่ช่วงหนึ่ง ก่อนที่จะลาออกมาสู่งานสายข่าวเต็มตัวเพราะพอแล้วกับงานที่ไม่ได้รัก พร้อมกับยอมถูกลดเงินเดือนลงเกือบ 3 เท่า โดยมาเป็นผู้ประกาศข่าววิทยุ ที่วิทยุเนชั่น ก่อนจะมาเป็นผู้สื่อข่าวสายเศรษฐกิจ ผู้ประกาศข่าว และพิธีกรที่เนชั่นทีวี และล่าสุดมาเป็นพิธีกรข่าวที่สถานีโทรทัศน์ไทยทีวีสีช่อง 3 ในรายการ "โลกยามเช้า" และ "เรื่องเด่นเย็นนี้" ในช่วง "เกษตร Hot News" ด้านชีวิตส่วนตัว บารมี นวนพรัตน์สกุล สมรสกับ นางภัทิรา นวนพรัตน์สกุล (สกุลเดิม : อทัญญุดา) มีบุตรชาย 2 คน นอกจากนี้ บารมียังชื่นชอบและเป็นนักกีฬาไตรกีฬาอีกด้วย
If...!?/Rainy Night
บ้านไพล
รูออน
ลาสต์เอฟเอ็ม
เวิร์คพอยท์สตูดิโอ
เวิร์คพอยท์ สตูดิโอ
เลิฟทูแชร์
เลิฟทูแชร์  คือ สตูดิโออัลบั้มของค่ายทรูแฟนเทเชีย เป็นการรวมตัวอย่างเป็นทางการครั้งแรกของนักล่าฝันหญิง รายการ ทรู อะคาเดมี่ แฟนเทเชีย ทั้ง 3 ซีซั่น ได้แก่ "ธัญนันท์ มหาพิรุณ" จาก ทรู เอเอฟ 1 , "พัดชา เอนกอายุวัฒน์" จาก ทรู เอเอฟ 2 และ "พชร พูลสวัสดิ์" จาก ทรู เอเอฟ 3 อัลบั้มนี้ไม่มีการวางจำหน่ายอย่างเป็นทางการ สิทธิพิเศษสำหรับลูกค้า ทรู คอร์ปอเรชั่น สามารถแลกซื้อได้จากร้านทรูช็อป และ ทรูมูฟช็อป ตั้งแต่วันที่ 1 ธันวาคม พ.ศ. 2549
เลิฟทูแชร์ เป็นอัลบั้มพิเศษ True Music Exclusive Album สำหรับกลุ่มลูกค้า ทรู คอร์ปอเรชั่น ที่ให้การสนับสนุนมาอย่างดีโดยตลอด ทาง ทรูแฟนเทเชีย จึงมีความตั้งใจที่จะสร้างสรรค์ผลงานตอบโจทย์ความมุ่งมั่นและยิ่งใหญ่ของกลุ่มทรู จึงได้เลือกตัวแทนนักล่าฝันที่มีความโดดเด่นทางด้านเสียงร้องของ ทรู อะคาเดมี่ แฟนเทเชีย มาสร้างสรรค์บทเพลงไพเราะกินใจให้กับอัลบั้มนี้ โดยใช้คอนเซ็ปต์การรวมพลังนำเสนออัลบั้ม ที่ร้อยเรียงท่วงทำนองเพลงรัก ความหมายดี แบ่งปันความรักและความสุขให้กับทุกคน และมอบความสุขให้กับทุกคนที่มีหัวใจรักในเสียงเพลง ตัวแทนนักล่าฝันอัลบั้มนี้ประกอบไปด้วย "ธัญนันท์ มหาพิรุณ" , "พัดชา เอนกอายุวัฒน์" , "พชร พูลสวัสดิ์"
อัลบั้มเป็นครั้งแรกของการนำเสนออัลบั้ม เป็นรูปแบบดิจิทัลคอนเท้นท์ ดิจิทัลมิวสิก อย่างสมบูรณ์แบบ โดยซีดีเพลงจะอยู่ในรูปแบบ "Enhanced CD" ซึ่งเป็นซีดีจัดทำพิเศษที่รวบรวมความบันเทิง ทั้ง เพลง , มิวสิกวีดีโอ , เบิ้องหลังการถ่ายทำ , เนื้อเพลง , แกลอรี่รูปภาพ บรรจุอยู่ในแผ่นเดียว โดยจะพบความพิเศษเหล่านี้เมื่อเปิดผ่านเครื่องคอมพิวเตอร์ อีกทั้งยังมีบริการมัลติมีเดียอื่นๆผ่านทางเว็บไซต์ www.truemusic.com อีกด้วย
ส่วนของงานเพลงของอัลบั้มนี้ จะมีความโดดเด่นโดยแต่ละเพลงจะมีแนวเพลงที่ไม่ซ้ำกัน เปิดตัวด้วย เพลง "ตัวของตัวเอง" เพลงนี้มีกลิ่นอายของเพลงคนผิวสี ผสมกับแนวเพลง กอสเปล ความหมายของเพลงสื่อถึงความมั่นใจในตัวเอง ทั้งในด้านความคิดและการกระทำ มิวสิกวีดีโอจะเป็นเรื่องราวของชีวิตคนในช่วงต่างๆ อีกทั้งยังมีการแสดงประกอบเป็นกลุ่มนักร้องประสานเสียงผิวสี ซึ่งเข้ากับบทเพลงนี้เป็นอย่างดี ซิงเกิลโปรโมตถัดมาเป็นเพลงสากล นับว่าเป็นเพลงแรกของค่าย ทรูแฟนเทเชีย มีชื่อเพลงว่า "Give it a try" ถ่ายทอดอารมณ์เพลงเกี่ยวความรักที่ไม่ต้องการผูกมัด ส่วนซิงเกิลที่สาม เป็นเพลงเร็วจังหวะสนุกๆ ผสมดนตรีอิเล็กทรอนิกส์แดนซ์ กับเพลง "Beware" และ ซิงเกิลโปรโมทสุดท้าย คือ เพลง "รักมันสั่ง" เพลงความหมายดี ส่วนของดนตรีจะมีการใช้กีตาร์สเปนร่วมถ่ายทอดบทเพลงนี้ และได้เชิญคนสำคัญของทั้งสามสาวมาร่วมกันเล่นมิวสิกวีดีโอเพลงนี้อีกด้วย ส่วนอีกเพลงที่ไม่ได้อยู่ในการโปรโมท คือ เพลง "เปลืองค่าโทร" เป็นเพลงเศร้า แนวป็อป ซึ่งทั้งสามสาวก็ถ่ายทอดอารมณ์ผ่านบทเพลงนี้ได้เป็นอย่างดีเช่นกัน
คอนเสิร์ต AF Love To Share Interactive Concert.
คอนเสิร์ต "AF Love To Share : Interactive Concert" จัดขึ้นวันที่ 4 กุมภาพันธ์ พ.ศ. 2550 โดย True Music ณ MoonStar Studio ถ่ายทอดสดผ่านช่องเพลงทรูมิวสิก และทางเว็บไซต์ www.truemusic.com คอนเสิร์ตนี้เป็นแบบ " Interactive Concert " ผู้ชมทางบ้านสามารถแชทสดผ่านหน้าจอโทรทัศน์ ซึ่งจะถ่ายทอดโดยตรงไปยังหน้าจอหลักในคอนเสิร์ต เพื่อสื่อสารและให้กำลังใจศิลปินบนเวที และมีเซอร์ไพรส์พิเศษคือ การเปิดโหวต SMS แขกรับเชิญในคอนเสิร์ต คล้ายกับรูปแบบรายการ ทรู อะคาเดมี่ แฟนเทเชีย โดยได้เชิญเหล่าเทรนเนอร์และคอมเมนเตเตอร์ของรายการ มาร่วมแสดงโชว์ ได้แก่ "ครูเป็ด-มนต์ชีพ ศิวะสินางกูร" , "ครูเป็ด-วาเนสซ่า กัณโสภณ" , "ครูกานต์ จั่นทอง" และ "ครูรัก-ศรัทธา ศรัทธาทิพย์" ,
สำหรับบทเพลงในคอนเสิร์ตนี้มีทั้งเพลงจากในอัลบั้ม "เลิฟทูแชร์" และอัลบั้มที่ผ่านมาของนักล่าฝันทั้งสามคน คอนเสิร์ตนี้นอกจากจะมีนักล่าฝันสามสาว " จีน , พัดชา , เพชร "แล้ว ยังเป็นการรวมตัวนักล่าฝัน ทรู อะคาเดมี่ แฟนเทเชีย มากมาย ทั้งจากโปรเจกต์ "โซลมัชอินเลิฟ" , "แมกซี่มูฟ" และ ตัวแทนนักล่าฝันคนอื่นๆจากซีซั่น 1 ถึง 3
แซมมี่ เคาวเวลล์ หรือชื่อจริงว่า ชนิชา เคาวเวลล์(เกิด 8 ตุลาคม พ.ศ. 2534) ชื่อเล่น แซมมี่ เป็นนักแสดงและนางแบบลูกครึ่งไทย-อังกฤษ อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2007 มีผลงานละครโทรทัศน์ อาทิเช่น คู่กิ๊กพริกกะเกลือ, บันไดดอกรัก, นางแบบโคกกระโดน, เพลงรักผาปืนแตก เป็นต้น และมีผลงานภาพยนตร์โฆษณาต่างๆ รวมถึงงานเดินแบบและถ่ายแบบด้วย
แซมมี่ เคาวเวลล์ เกิดเมื่อวันอังคารที่ 8 ตุลาคม พ.ศ. 2534 ที่โรงพยาบาลพญาไท 2 เขตพญาไท กรุงเทพมหานคร เป็นลูกครึ่งไทย-อังกฤษ บิดาชื่อ แซมมวล ดีเรค เคาวเวลล์ (Samuel Derek Cowell) ชาวอังกฤษ (เสียชีวิตแล้ว) กับมารดาชาวไทยชื่อ พิชญานิษฐ์ เคาวเวลล์ (มีชีวิตอยู่) มีพี่สาวต่างบิดาคนหนึ่ง
ในชีวิตช่วงแรกของแซมมี่อาศัยอยู่กับครอบครัวในคอนโดย่านอนุสาวรีย์ชัยสมรภูมิ แซมมี่จึงเข้าเรียนระดับชั้นอนุบาลที่โรงเรียนสวนบัว ซอยราชครู เขตพญาไท กรุงเทพมหานคร ก่อนที่ครอบครัวจะไปซื้อบ้านอยู่ที่อำเภอศรีราชา จังหวัดชลบุรี ทำให้แซมมี่ย้ายไปเรียนระดับชั้นประถมศึกษาที่โรงเรียนดาราสมุทร ศรีราชา จังหวัดชลบุรี และหลังจากนั้นแซมมี่และครอบครัวได้ติดตามผู้เป็นบิดาไปอยู่ที่ประเทศสเปนเป็นเวลา 2 ปี ก่อนกลับมาเรียนที่โรงเรียนดาราสมุทร ศรีราชาอีกครั้ง จนจบชั้นมัธยมศึกษาตอนต้น และได้ย้ายมาศึกษาต่อในระดับชั้นมัธยมศึกษาตอนปลายที่โรงเรียนศรีอยุธยา กรุงเทพมหานคร สายศิลป์-ฝรั่งเศส ปัจจุบันแซมมี่สำเร็จการศึกษาระดับอุดมศึกษาอยู่ที่ คณะบริหารธุรกิจ มหาวิทยาลัยรามคำแหง สาขาบริหารทรัพยากรมนุษย์
ที่มาของชื่อเล่น"แซมมี่" โดยชื่อนี้มจากคำว่า "แซม" มาจากชื่อบิดาของเธอ โดยพี่สาวได้เติมคำว่า "มี่" ต่อท้ายชื่อจนได้เป็นชื่อ "แซมมี่" นั่นเอง โดยแซมมี่มีชื่อจริงว่า "ปัณฑิตา ภูวิจารย์ เคาวเวลล์" ก่อนที่ปัจจุบันได้เปลี่ยนชื่อจริงเป็น "ดลลชา ภูวิจารย์ เคาวเวลล์" และได้ใช้ชื่อในวงการบันเทิงว่า "แซมมี่ เคาวเวลล์"
แซมมี่เริ่มเข้าวงการบันเทิงจากการการถ่ายภาพยนตร์โฆษณา เช่น โฆษณาครีมบำรุงผิวซิตตร้า ชุด“น้องครีมช็อก (โกแลต)” ซึ่งหลังจากนั้น แซมมี่ก็เข้าประกวดในรายการไทยซุปเปอร์โมเดลคอนเทสต์ 2007 และได้รับตำแหน่งไทยซุปเปอร์โมเดล 2007 นอกจากนั้นยังได้รางวัลพิเศษจากการประกวดมาอีกรางวัลคือ“ซีเลคซุปเปอร์โมเดล” ในขณะที่แซมมี่อายุ 16 ปี
และในปีพ.ศ. 2551 แซมมี่ก็ได้มีโอกาสรับงานละครเป็นครั้งแรก โดยเริ่มแสดงละครซิตคอมเรื่อง "คู่กิ๊กพริกกะเกลือ" และในปีเดียวกันก็ได้รับงานละครยาวเรื่องแรกคือเรื่อง "สุภาพบุรุษซาตาน" ในบทร้าย และปลายปีเดียวกันก็มีงานละครอีกเรื่องคือ "พลิกฟ้าล่าตะวัน" ซึ่งเรื่องนี้แซมมี่ได้รับแสดงในบทรองของเรื่อง
จนในปีพ.ศ. 2552 แซมมี่ก็ได้รับบทนำในละครเรื่องแรกคือ "ปอบผีฟ้า" โดยแสดงคู่กับ ธนา สุทธิกมล และมีละครอีกเรื่องในปีเดียวกันคือ "นางกรี๊ด" แสดงคู่กับ ธาวิน เยาวพลกุล นอกจากนั้นในปีนี้แซมมี่ก็ได้มีโอกาสแสดงละครเทิดพระเกียรติ เนื่องในโอกาสวันพ่อแห่งชาติ ในเรื่อง "ดั่งดาวพราวแสง" อีกด้วย
ปีพ.ศ. 2553 เป็นการพลิกบทบาทของแซมมี่ครั้งใหญ่ โดยปีนี้แซมมี่มีละครสองเรื่องคือ "ตะวันยอแสง" และ "สวรรค์สร้าง" โดยแซมมี่รับบทร้ายทั้งสองเรื่อง
ปีพ.ศ. 2554 แซมมี่มีละครสองเรื่องคือ "บันไดดอกรัก" แสดงคู่กับ อรรคพันธ์ นะมาตร์ และร่วมแสดงในละครฟอร์มใหญ่เรื่อง "ลุย" อีกด้วย
ปีพ.ศ. 2555 แซมมี่มีละครช่วงต้นปีในเรื่อง "ฉันรักเธอนะ" เป็นการกลับมารับบทร้ายอีกครั้ง ต่อมาก็มาลงละครช่วงเย็นในเรื่อง "นางแบบโคกกระโดน" คู่กับ พาทิศ พิสิฐกุล โดยละครเรื่องนี้ถือว่าประสบความสำเร็จในระดับนึงเลยทีเดียว จนได้รับรางวัลละครเรตติ้งสูงสุด 5สัปดาห์ติดต่อกัน และทำให้แซมมี่เป็นที่จดจำได้มากขึ้นในบทบาท "ลอร่า โคกกระโดน" นอกจากนี้แซมมี่ยังมีผลงานละครซีรีส์ออนไลน์ ที่ออกเผยแพร่ทางwww.bugaboo.tv ในเรื่อง "Love Me ,Love My Food" อีกด้วย ก่อนปิดท้ายปีนี้ด้วยละคร "ดุจตะวันดั่งภูผา"
ปีพ.ศ. 2556 แซมมี่กลับมาแสดงละครช่วงเย็นในเรื่อง "รักร้อยล้าน" แสดงคู่กับ อนุวัฒน์ ชูเชิดรัตนา ก่อนที่จะกลับมารับบทร้ายอีกครั้งในเรื่อง "ไฟหวน" ต่อด้วยการมารับเชิญในละครฟอร์มใหญ่อีกเรื่องใน "ฟ้าจรดทราย" ก่อนจะส่งท้ายปีด้วยละคร "บอดี้การ์ดสาว" ซึ่งแซมมี่กลับมารับบทนำอีกครั้ง โดยแสดงคู่กับ กันตพงศ์ บำรุงรักษ์ ซึ่งเป็นพลิกบทบาทของแซมมี่ ในละครแนวแอ็กชั่น ดราม่าอย่างเต็มตัว
ปีพ.ศ. 2557 แซมมี่มีผลงานละคร "เพลงรักผาปืนแตก" ซึ่งแสดงคู่กับ ศรัณย์ ศิริลักษณ์ ซึ่งละครเรื่องนี้เป็นละครย้อนยุคไปในช่วงพ.ศ. 2512-2520 โดยละครเป็นแนวมิวสิคัล-แอ็กชั่น-ดราม่า ซึ่งในเรื่องนี้แซมมี่จะได้ทั้งแสดงคิวบู๊และโชว์ร้องเพลงแบบมิวสิคัลไปในตัวอีกด้วย
ปีพ.ศ. 2558 แซมมี่มีผลงานละคร "เลื่อมสลับลาย" ซึ่งเป็นการรับบทนำในละครแนวดราม่าอีกครั้ง โดยแสดงคู่กับวงศกร ปรมัตถากร
ปีพ.ศ. 2559 แซมมี่ยังมีผลงานละครชุด "ไฟรักเกมร้อน-ทะเลไฟ" ซึ่งเป็นละครแนวโรแมนติก-ดราม่า โดยทั้งสองเรื่องนี้เป็นเรื่องราวที่ต่อเนื่องกันและใช้นักแสดงชุดเดียวกัน โดยในส่วนหลักของแซมมี่ จะแสดงอยู่ในเรื่อง "ไฟรักเกมร้อน" คู่กับธันวา สุริยจักร และยังไปร่วมแสดงสบทบในเรื่อง "ทะเลไฟ" อีกด้วย และนอกจากนี้แซมมี่ก็มีละครที่กำลังถ่ายทำอีกเรื่องคือ "เสน่หามายา" โดยแสดงคู่กับเคลลี่ ธนพัฒน์
9. ชาวโซเชียลชม “แซมมี่” นิสัยดี การแสดงปัง!!
ราชอาณาจักรมาเกโดนีอา
ราชอาณาจักรมาเกโดนีอา  หรือรู้จักในชื่อ ราชอาณาจักรมาซิโดเนีย  หรือ มาซิดอน  เป็นราชอาณาจักรในกรีซโบราณที่มีศูนย์กลางอยู่ทางตะวันออกเฉียงเหนือของคาบสมุทรกรีซ มาเกโดนีอาดินแดนของชนมาเกโดนีอาโบราณมีเขตแดนติดกับราชอาณาจักรอิไพรัส (Epirus) ทางตะวันตก, ราชอาณาจักรไพโอเนีย (Paionia) ทางตอนเหนือ, เทรซทางตะวันออก และเทสซาลี (Thessaly) ทางด้านใต้ ในช่วงระยะเวลาอันสั้นหลังจากการพิชิตดินแดนต่าง ๆ ของอเล็กซานเดอร์มหาราชราชอาณาจักรมาเกโดนีอาก็เป็นราชอาณาจักรที่มีอิทธิพลมากที่สุดในโลกที่มีดินแดนที่ครอบคลุมกรีซทั้งหมดไปจนถึงอินเดีย ซึ่งเป็นการเริ่มต้นยุคประวัติศาสตร์ที่เรียกว่าสมัยเฮลเลนิสต์
คำว่า "มาเกโดนีอา"  และ "มาเกดอน"  มาจากภาษากรีกโบราณ "μακεδνός" ที่กล่าวกันว่าเดิมแปลว่า "คนสูง" หรือ "ผู้ที่มาจากทางเหนือ" ซึ่งอาจจะเป็นการบรรยายลักษณะของชนมาเกโดนีอา
Kingdom of Macedon
Kingdom of Macedonia
Macedon
จักรวรรดิมาซิโดเนีย
มาซิโดเนียโบราณ
ราชอาณาจักรมาซิดอน
มาซิดอน
อัสซีเรีย
อัสซีเรีย (อักษรรูปลิ่มอัสซีเรียใหม่: , "māt Aššur"; ) เป็นอารยธรรมหลักในเมโสโปเตเมียโบราณที่เริ่มต้นในฐานะนครรัฐในศตวรรษที่ 21 ก่อนคริสต์ศักราช ถึงศตวรรษที่ 14 ก่อนคริสต์ศักราช แล้วพัฒนาเป็นรัฐอาณาเขตและกลายเป็นจักรวรรดิในศตวรรษที่ 14 ก่อนคริสต์ศักราช ถึงศตวรรษที่ 7 ก่อนคริสต์ศักราช
นักประวัติศาสตร์สมัยใหม่แบ่งประวัติศาสตร์อัสซีเรียโบราณในยุคสัมฤทธิ์ตอนต้นถึงยุคเหล็กตอนปลายตามเหตุการณ์ทางการเมืองและการเปลี่ยนแปลงอย่างค่อยเป็นค่อยไปของภาษา ซึ่งแบ่งออกเป็นสมัยอัสซีเรียตอนต้น ( 2600–2025 ปีก่อนคริสต์ศักราช) สมัยอัสซีเรียเก่า ( 2025–1364 ปีก่อนคริสต์ศักราช), สมัยอัสซีเรียกลาง ( 1363–912 ปีก่อนคริสต์ศักราช), สมัยอัสซีเรียใหม่ (911–609 ปีก่อนคริสต์ศักราช) และอัสซีเรียสมัยหลังจักรวรรดิ (609 ปีก่อนคริสต์ศักราช– ค.ศ. 240) อัสซูร์ เมืองหลวงแรกของอัสซีเรีย ได้รับการจัดตั้งขึ้น 2600 ปีก่อนคริสต์ศักราช แต่ไม่มีหลักฐานว่านครนี้กลายเป็นเอกราชจนกระทั่งราชวงศ์อูร์ที่ 3 ล่มสลายในศตวรรษที่ 21 ก่อนคริสต์ศักราช ซึ่งเริ่มต้นในรัชสมัย Puzur-Ashur I อำนาจอัสซีเรียที่มีจุดศูนย์กลางในใจกลางอัสซีเรีย ในเมโสโปเตเมียตอนเหนือผันผวนตามกาลเวลา นครนี้ตกอยู่ภายใต้ดินแดนและการปกครองของต่างชาติมาหลายช่วงก่อนที่อัสซีเรียรุ่งเรื่องขึ้นในรัชสมัย Ashur-uballit I ในศตวรรษที่ 14 ก่อนคริสต์ศักราช ในสมัยอัสซีเรีนกลาง ในสมัยอัสซีเรียกลางและใหม่ อัสซีเรียถือเป็นหนึ่งในสองอาณาจักรหลักในเมโสโปเตเมีย ร่วมกับบาบิโลเนียในบริเวณตอนใต้ และในเวลานั้นถือเป็นมหาอำนาจในตะวันออกใกล้โบราณ อัสซีเรียอยู่ในช่วงสูงสุดในสมัยอัสซีเรียใหม่ โดยกองทัพอัสซีเรียเคยเป็นกองทัพที่แข็งแกร่งที่สุดในโลก และถือเป็นหนึ่งในจักรวรรดิที่ใหญ่ที่สุดในประวัติศาสตร์โลก กินพื้นที่ในอิหร่านทางตะวันออกถึงอียิปต์ทางตะวันตกในปัจจุบัน
จักรวรรดิอัสซีเรียล่มสลายในปลายศตวรรษที่ 7 ก่อนคริสต์ศักราช โดยถูกพิชิตจากพันธมิตรของบาบิโลนและมีดส์ที่อยู่ภายใต้การปกครองของอัสซีเรียมากประมาณศตวรรษหนึ่ง ถึงแม้ว่าใจกลางอัสซีเรียเสียหายหนักมากจากการพิชิตมีเดีย-บาบิโลเนียของจักรวรรดิอัสซีเรีย และจักรวรรดิบาบิโลเนียใหม่ใช้ทรัพยากรในการฟื้นฟูเพียงเล็กน้อย วัฒนธรรมและธรรมเนียมอัสซีเรียโบราณยังคงดำรงอยู่หลายศตวรรษ อัสซีเรียได้รับการฟิ้นฟูในสมัยจักรวรรดิซิลูซิดและพาร์เธีย แม้ว่าในภายหลังเสื่อมสลายอีกครั้งในสมัยจักรวรรดิซาเซเนียนที่ปล้มสดมหลายเมือง รวมถึงอัสชูร์ด้วย ชาวอัสซีเรียที่เหลือในเมโสโปเตเมียตอนเหนือหันไปนับถือศาสนาคริสต์ในคริสต์ศตวรรษที่ 1 เป็นต้นมา ศาสนาเมโสโปเตเมียโบราณยังคงอยู่ที่อัสซูร์จนกระทั่งการปล้มสดมครั้งสุดท้ายในคริสต์ศตวรรษที่ 3 และในกลุ่มคนที่ยึดมั่นบางส่วนในหลายศตวรรษถัดมา
ความสำเร็จของอัสซีเรียโบราณไม่ได้มาจากกษัตริย์-นักรบที่มีพลังอย่างเดียว แต่ยังมีความสามารถในการรวมและปกครองดินแดนที่ถูกยึดครองอย่างมีประสิทธิภาพผ่านระบบการบริหารที่ซับซ้อน นวัตกรรมในสงครามและการบริหารที่บุกเบิกในอัสซีเรียโบราณถูกนำมาใช้ในจักรวรรดิและรัฐในสหัสวรรษถัดมา อัสซีเรียโบราณยังทิ้งมรดกที่มีความสำคัญทางวัฒนธรรมอันยิ่งใหญ่ โดยเฉพาะในจักรวรรดิอัสซีเรียใหม่สร้างความประทับใจในอัสซีเรียยุคหลัง, กรีก-โรมัน และวรรณกรรมกับธรรมเนียมทางศาสนาในภาษาฮีบรู
Assyrian Empire
Ancient Assyrians
Old Assyrian period
จักรวรรดิอัสซีเรีย
ปัณฑิตา เคาวเวลล์
จักรวรรดิอัสซีเรียเก่า
สมัยอัสซีเรียเก่า
แซมมี่ ปัณฑิตา
Fukuoka Tower
รายชื่ออาคารและสิ่งก่อสร้างที่สูงที่สุดในญี่ปุ่น
รายชื่ออันดับตึกระฟ้าในประเทศญี่ปุ่นซึ่งมีความสูงตั้งแต่ 200 เมตร (656 ฟุต) ซึ่งรวมถึงยอดแหลม โครงสร้างส่วนย่อย แต่ไม่รวมเสาอากาศ
รายชื่ออันดับสิ่งก่อสร้างในประเทศญี่ปุ่น (ยกเว้นอาคาร) ซึ่งมีความสูงตั้งแต่ 180 เมตร (591 ฟุต) ซึ่งรวมถึงยอดแหลม โครงสร้างส่วนย่อย และเสาอากาศด้วย
การขยายยี่ห้อของดับเบิลยูดับเบิลยูอี
WWE Brand Extension เกิดขึ้นครั้งแรกเมื่อวันที่ 18 มีนาคม ค.ศ. 2002 หลังจากที่ วินซ์ แมคแมน เจ้าของ WWF(WWE ในปัจจุบัน)ได้ซื้อกิจการ WCW ที่ล้มละลายไปและเมื่อ WWF ได้สำรวจแล้วพบว่ามีนักมวยปล้ำมากกว่า 100 คน อยู่ใน WWF จะดูแลไม่ทั่วถึงจึงได้มีการเขียนบทให้มีการแลกเปลี่ยนตัวนักมวยปล้ำเป็นครั้งแรกโดยโยกนักมวยปล้ำบางส่วนจาก รอว์ มาอยู่ที่ สแมคดาวน์ ทำให้มีการบริหารและจัดการดูแลนักมวยปล้ำที่ดีขึ้นโดยแบ่งให้ ริก แฟลร์ ดูแลค่าย รอว์ ส่วน วินซ์ แมคแมน ดูแลค่าย สแมคดาวน์ โดยนักมวยปล้ำคนแรกที่ถูกแลกเปลี่ยนตัวได้แก่ เดอะ ร็อก
รอว์ และ สแมคดาวน์.
รายชื่อซุปเปอร์สตาร์ที่ถูกเลือก.
ในวันที่ 16 กุมภาพันธ์ ค.ศ. 2010 โดย วินซ์ แมคแมน ได้ออกมาประกาศในรายการ อีซีดับเบิลยู (ดับเบิลยูดับเบิลยูอี) เป็นตอนสุดท้าย ว่าจะมีการเปลี่ยนแปลงรายการโทรทัศน์โดยยุบรายการ อีซีดับเบิลยู (ดับเบิลยูดับเบิลยูอี) และในวันที่ 23 กุมภาพันธ์ ค.ศ. 2010 ได้ถูกเปลี่ยนรายการแทน คือ ดับเบิลยูดับเบิลยูอี เอ็นเอ็กซ์ที ให้เหลือเพียง 2 ค่ายระหว่างรอว์ กับ สแมคดาวน์
จื่อเฟิงทาวเวอร์
จื่อเฟิงทาวเวอร์ (; อาจรู้จักในชื่อ Greenland Center-Zifeng Tower หรือ Greenland Square Zifeng Tower; เดิมชื่อ Nanjing Greenland Financial Center) เป็นตึกระฟ้าความสูง 450 เมตร (1,500 ฟุต) ในเมืองหนานจิง ประเทศจีน ก่อสร้างเสร็จสมบูรณ์ในปี พ.ศ. 2552 ตึกทั้งหมด 66 ชั้นสำหรับใช้เป็นสำนักงานและขายปลีกในส่วนล่างของตึก ส่วนภัตตาคารและหอชมวิวสาธารณะในชั้นใกล้บนสุด ซึ่งบนสุดจะเป็นยอดแหลม
ปัจจุบันตึกระฟ้าแห่งนี้เป็นตึกสูงที่สุดอันดับ 4 ของประเทศจีนและสูงที่สุดเป็นอันดับ 11 ของโลก โดยสร้างถึงยอดตึกในปี พ.ศ. 2551 นอกจากนี้ยังมีดาดฟ้าชมวิวซึ่งอยู่สูงจากพื้นดิน 271.8 เมตร (892 ฟุต) สามารถมองเห็นภาพมุมกว้างของเมืองหนานกิงและแม่น้ำแยงซี ทะเลสาบสองแห่ง และภูเขาหนิงเจิงได้
เอเดรียน สมิธ และมาร์แชล สทราบาลา ผู้ที่ร่วมกันออกแบบตึกบูร์จคาลิฟา ได้เป็นผู้ออกแบบตึกจื่อเฟิงทาวเวอร์แห่งนี้ด้วย
Habsburg Empire
จักรวรรดิฮับส์บวร์ก
จักรวรรดิฮับส์บูร์ก
Western art history
ประวัติศาสตร์ศิลปะตะวันตก
The Republic (Plato)
Republic (Plato)
Roppongi Hills
กว่างโจวอินเตอร์เนชันนัลไฟแนนซ์เซ็นเตอร์
กว่างโจวอินเตอร์เนชันนัลไฟแนนซ์เซ็นเตอร์  เป็นตึกระฟ้าขนาด 103 ชั้น สูง 440.2 เมตร (1,444 ฟุต) กำลังก่อสร้างติดถนนจูเจียงตะวันตกในเขตเทียนเหอ เมืองกว่างโจว สาธารณรัฐประชาชนจีน ตึกได้สร้างถึงจุดสูงสุดในวันที่ 31 ธันวาคม พ.ศ. 2551
ในการก่อสร้างตึกกวางเจาอินเตอร์เนชันนัลไฟแนนซ์เซ็นเตอร์ ผู้ออกแบบอาคารคือวิลคินสัน อาร์เร เริ่มต้นสร้างในปี พ.ศ. 2548 และแล้วเสร็จในปี พ.ศ. 2553 ตึกนี้เป็นตึกที่สูงที่สุดแห่งหนึ่งในกว่างโจวและประเทศจีน ตึกแห่งนี้สำหรับใช้เป็นศูนย์ประชุม โรงแรม และสำนักงาน โดยชั้นที่ 1 ถึง 66 จะใช้เป็นสำนักงาน ชั้นที่ 67 ถึง 68 เป็นห้องควบคุมเครื่องกล ชั้น 69 ถึง 98 เป็นโรงแรมและชั้น 99 และ 100 เป็นจุดชมวิวทิวทัศน์เมือง
อ็อคเทเวียน
Capital (political)
ปภัสรา ชุตานุพงษ์
คิดถึงคีรีบูน
คิดถึงคีรีบูน เป็น อัลบั้มรวมเพลง ฮิตจาก วงคีรีบูน โดยทาง อาร์เอส โปรโมชั่น 1992 ได้รวบรวม 8 เพลงฮิตที่ดีที่สุดของ
คีรีบูนมาไว้ด้วยกัน
อาร์เอส โปรโมชั่น 1992
รวมดาว
รวมดาว เป็นอัลบั้มพิเศษจาก อาร์เอส ซาวด์ ออกวางแผงครั้งแรกเมื่อปี พ.ศ. 2527 โดยเป็นการนำเอานักร้องวัยรุ่นชื่อดังของค่ายในขณะนั้นมาร้องเพลงคู่กัน เพลงที่ใช้ในอัลบั้มนี้เป็นเพลงเก่าร้องคู่จากผลงานของศิลปินบรมครูในแนวเพลงลูกทุ่งลูกกรุง เช่น สุนทราภรณ์, ชาลี อินทรวิจิตร, สมาน กาญจนะผลิน มาเรียบเรียงเสียงประสานใหม่โดยใช้เครื่องดนตรีมากถึง 30 กว่าชิ้น ภายใต้การควบคุมการบรรเลงโดย คุณณรงค์ อับดุลราฮิม อดีตสมาชิกวงพิงค์แพนเตอร์ เป็นการสร้างจุดเด่นเพื่อคงความคลาสสิกให้กับตัวเพลงในอัลบั้ม ทำการบันทึกเสียงที่ ห้องอัดเสียงทอง โดยคุณอุกฤษณ์ พลางกูร
รวมดาว 2 ส่วนใหญ่ เป็นนักร้องชุดเดียวกับในชุดแรก (อาทิตย์ นามบุญศรี ไม่ได้ร่วมร้องเพลงในชุดนี้) แต่ได้เพิ่มสมาชิกใหม่อีก 3 คน ได้แก่ สมพร ปรีดามาโนช (ปิง), เพ็ญโพยม เรืองโรจน์ (อิ๋ว) และ สุชาติ จันทร์ต้น
"รวมดาว ชุดที่ 1
ยูคานต์ทัชดิส
"ยูคานต์ทัชดิส"  คือซิงเกิลที่ได้รับความนิยมมากที่สุดของเอ็มซีแฮมเมอร์ จากอัลบั้ม "Please Hammer, Don't Hurt 'Em" ในปี พ.ศ. 2533 ซึ่งอัลบั้มมียอดจำหน่ายกว่า 10 ล้านชุด
ตราแผ่นดินของพม่า
ตราแผ่นดินของสาธารณรัฐแห่งสหภาพพม่า  เป็นเครื่องหมายราชการของรัฐบาลสาธารณรัฐแห่งสหภาพพม่า ใช้ประทับในเอกสารของทางราชการทุกชนิด รวมถึงการตีพิมพ์ในเอกสารสำหรับเผยแพร่ แบบตราดังที่ปรากฏในปัจจุบันเป็นลักษณะตามที่ปรากฏในหมวดที่ 8 ของรัฐธรรมนูญสาธารณรัฐแห่งสหภาพพม่า ซึ่งได้รับการรับรองด้วยการลงประชามติในปี พ.ศ. 2551